Že njen prvi singel, "Messer, Gabel, Schere, Licht" (1965), je postal v Nemčiji uspešnica. Leta 1967 je zastopala Luksemburg na Pesmi Evrovizije ter s pesmijo "L'Amour est bleu" zasedla 4. mesto. Po več uspešnicah v Evropi in Ameriki je leta 1972 ponovno zastopala Luksemburg na evrovizijskem izboru ter s pesmijo "Après toi" zasedla 1. mesto; evrovizijska zmaga ji je prinesla velik komercialni uspeh. Pesem je bila v različnih jezikih prodana v več kot 5,5 milijonih primerkov. Tudi v nadaljnjih letih je Vicky Leandros izdajala pesmi, ki so postale veliki hiti ter nastopala v številnih televizijski oddajah. V 80. letih je njena kariera nekoliko mirovala, a je bila Leandrosova ves čas prisotna na glasbeni sceni. Leta 1998 je požela velik uspeh z nemško priredbo pesmi "My Heart Will Go On" iz filma Titanik - nemški naslov se glasi "Weil mein Herz Dich nie mehr vergisst".